Egyptin 18. dynastia

**Egyptin 18. dynastia** oli faaraoiden aikaisen Egyptin hallitsijasuku, joka oli vallassa vuosina 1550–1295 eaa. Se alkaa uuden valtakunnan perustajasta Ahmosesta ja päättyy sotilasdiktaattori Horemhebiin. 18. dynastian kautena Egyptistä tuli suurvalta. Egypti soti mm. Mitannin ja heettiläisten kanssa. Kaudella hallitsi uuden uskonnon perustanut Akhenaten. Seuraavan dynastian numero 19 aloitti Ramses I.

## Tapahtumia
18. dynastian alussa faarao Ahmose heikensi Ala-Egyptiä hallinneita hyksoja. Ahmose muun muassa valtasi Hyksojen pääkaupungin Avaris ja valloitti Sharuhen kaupungin kolmivuotisen piirityksen jälkeen. Ahmosen seuraaja Amenhotep I laajensi Egyptin rajoja pohjoisessa Karkemišin asti.

Amenhotep I:n seuraajaksi ja 18. dynastian kolmanneksi faaraoksi nousi Thutmosis I. Thutmosis I jatkoi aggressiivista politiikkaa laajentamalla Egyptin rajoja yhä syvemmälle Nubiaan. Thutmosis I jahtasi peräytyviä Hyksoja syvälle Lähi-itään. Hän eteni joukkoineen Eufratille asti. Thutmosis I on ensimmäinen faarao, joka on haudattu Kuninkaiden laaksoon.

Pitkä sota hyksoja vastaan muutti Egyptin sotilasvaltioksi, jossa armeijalla oli määräävä asema. Thutmosis I:n seuraaja, Thutmosis II murskasi kapinan Nubiassa. Thutmosis II:n kuoltua valtaan nousi Thutmosis III:n sijaishallitsijaksi Thutmosis II:n puoliso Hatšepsut. Hatšepsut hallitsi Egyptiä yli kahdenkymmenen vuoden ajan. 

Thutmosis III laajensi Egyptiä sotimalla. Thutmosis III:n aikana käytiin Megiddon taistelu.  Thutmosis III:n seuraajaksi nousi hänen poikansa Amenhotep II. Amenhotep II jatkoi isänsä viitoittamalla tiellä murskaamalla kapinan Syyriassa. Amenhotep II:ta seurasi Thutmosis IV. Hän liittoutui Mitannin kanssa naimalla Artataman tyttären.

Amenhotep III oli Thutmosis IV:n seuraaja. Hän keskittyi laajentamaan diplomaattisia suhteita Lähi-idän valtioihin ja rakennutti temppelin Thebesin lähelle.

Amenhotep III:ta seurasi hallitsijana Amenhotep IV, joka vaihtoi viidentenä hallitusvuotenaan nimensä Akhenateniksi. Akhenaten siirsi egyptin pääkaupungin Thebasta Akhetateniin. Akhenaten oli naimisissa Nefertitin kanssa ja hänen tiedetään saaneen kuusi tytärtä. Faaraon taloudellinen asema heikkeni Akhenatenin valtakaudella. 

Akhenatenin seuraajana oli lyhyen aikaa Smenkara. Smenkaraa seurasi hallitsijana Tutankhamon. Tutankhamonin isä oli Amenhotep IV. Tutankhamon nousi valtaistuimelle vain kahdeksan tai yhdeksän vuoden ikäisenä. Tutankhamonin kuoltua valtaan nousi Ay. Ay meni naimisiin Ankhesenamenin kanssa. Ayn hallituskauden tiedetään olleen lyhyt.

18. dynastian viimeiseksi Faaraoksi nousi sotilasfaarao Horemheb. Horemhebin mainitaan olleen impotentti ja kuolleen siksi lapsettomana.

## Egyptin 18. dynastian aikajana

ImageSize = width:800 height:auto barincrement:12
PlotArea  = top:10 bottom:30 right:130 left:20
AlignBars  = justify

DateFormat = yyyy
Period     = from:-1560 till:-1290
TimeAxis   = orientation:horizontal
ScaleMajor = unit:year increment:100 start:-1560
ScaleMinor  = unit:year increment:25  start:-1560

Colors     =
  id:canvas      value:rgb(0.97,0.97,0.97)
  id:PA   value:green
  id:GP   value:red
  id:eon    value:rgb(1,0.7,1)   # light purple

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -1550 till: -1525 color:PA text:"Ahmose"
  from: -1525 till: -1504 color:PA text:"Amenhotep I"
  from: -1504 till: -1492 color:PA text:"Thutmosis I"
  from: -1492 till: -1479 color:PA text:"Thutmosis II"
  from: -1479 till: -1425 color:PA text:"Thutmosis III"
  from: -1479 till: -1457 color:PA text:"Hatshepsut"
  from: -1425 till: -1399 color:PA text:"Amenhotep II"
  from: -1399 till: -1389 color:PA text:"Thutmosis IV"
  from: -1389 till: -1351 color:PA text:"Amenhotep III"
  from: -1351 till: -1337 color:PA text:"Akhenaten"
  from: -1336 till: -1334 color:PA text:"Smenkhkare"
  from: -1334 till: -1325 color:PA text:"Tutankhamon"
  from: -1325 till: -1321 color:PA text:"Ay"
  from: -1321 till: -1292 color:PA text:"Horemheb"

  barset:skip


## Lähteet

## Aiheesta muualla